OzLabs/hebrew-wiki-articles huggingface dataset:
תריודוטירונין

טריודוטירונין (T<sub>3= Triiodothyronine</sub>) הוא הורמון המופרש מבלוטת התריס יחד עם ההורמון תירוקסין (T<sub>4</sub>), ויחד שניהם משתתפים בוויסות קצב חילוף החומרים בגוף ובעירור מערכת העצבים הסימפתטית. צורה זו של הורמון בלוטת התריס היא הצורה הפעילה יותר לעומת תירוקסין, משום שלהורמון זה אפיניות גבוהה יותר לאתרי המטרה התוך-תאיים. כמו כן, תירוקסין המופרש מבלוטת התריס הופך בתוך התאים לתריודוטירונין. הוא התגלה בשנת 1952 על ידי צוות בהשתתפות ג'ק גרוס.

טריודוטירונין נוצר בשני מסלולים מקבילים. האחד מתחיל בחלל הזקיק של בלוטת התריס מצימוד של מונויודוטירוזין ודיודוטירוזין על גבי החלבון תירוגלובולין. כאשר תירוגלובולין נכנס חלל הזקיק חזרה אל תא הזקיק, מפורק ממנו תריודוטירונין בליזוזום. תריודוטירונין הוא מולקולה הידרופובית ויציאתה לזרם הדם אינה מתווכת. בזרם הדם נקשר תריודוטירונין לחלבונים הקושרים הורמוני בלוטת התריס כגלובולין קושר תירוקסין וכטרנסתירטין. בנוסף הוא נקשר גם לאלבומין. ישנו גם שיעור קטן של הורמונים אשר חופשי בדם, וזה אותו שיעור שבסופו של דבר משקף פעילות ביולוגית, משום שהוא זה שיכול להיכנס לתאים. לתאים ההורמון נכנס דרך נשא של הורמוני תריס. המסלול השני הוא בתוך תאי המטרה של הורמון בלוטת התריס, שם תירוקסין, אשר עבר את המסלול שפורט לעיל עבור תריודוטירונין, עובר דה-יודינציה על ידי אנזים דה-יודינאז לתריודוטירונין.

בתא המטרה טריודוטירונין חודר לגרעין התא ושם משפיע על רמת השעתוק של גנים שונים, בין אם בהגברה או בעיכוב. לטריודוטירונין אפיניות גבוהה יותר מתירוקסין לקולטנים, והוא ההורמון הפעיל יותר ביולוגית. הדבר גם מאפשר בקרה נוספת על רמת ההורמון, שכן רוב הורמון התריס המופרש מהבלוטה הוא בצורת תירוקסין. תריודוטירונין מגביר בתא את הייצור של ATPase ובכך את הניצול של ATP במטבוליזם. הדבר משחרר אנרגיה, שחלקה משתחררת בתור חום, ולכן הורמון זה מעלה חום גוף. פירוק ה-ATP דורש פיצוי בצורת צריכת חמצן מוגברת. העלייה בחום הגוף גוררת עלייה בזרימת הדם ההיקפית, דופק מואץ והזעה במטרה להיפטר מעודף החום. הגברת קצב המטבוליזם גם גורמת לירידה במשקל, למרות העלייה בתיאבון שכן הניצול הקלורי בחילוף החומרים עולה על צריכת הקלוריות במזון. כמו כן, ההורמון מעודד את השעתוק של הורמון גדילה.

במערכת העצבים הסימפתטית גורם ההורמון לשעתוק מוגבר הקולטנים לקטכולאמינים והעלאת מספרם, ובהינתן רמת קטכולאמינים תקינה הדבר יגרום לפעילות יתר של המערכת הסימפתטית עם סימנים של עצבנות ורעד, חוסר מצמוץ ודופק מואץ, בנוסף על האצת הדופק שנגרמת במנגנון הגברת המטבוליזם.

טריודוטירונין מבקר את רמתו באמצעות מנגנון משוב שלילי על ההיפותלמוס, שם מיוצר הורמון משחרר תירוטרופין, אך בעיקר על בלוטת יותרת המוח, שם מיוצר ההורמון תירוטרופין.

כטיפול, ההורמון קיים בטבליות (ציטומל או צינומל) ומשמש לטיפול בחולים בתת פעילות של בלוטת התריס אשר קיימת אצלם בעיה בהמרת ההורמון תירוקסין לטריודוטירונין, או כאשר נדרש טיפול לזמן קצר. זאת במקום השימוש המקובל בכדורי התירוקסין (אלטרוקסין).

קטגוריה:הורמונים
DSM

DSM (ראשי תיבות באנגלית של Diagnostic and Statistical Manual of Mental Disorders; בעברית: מדריך לאבחון וסטטיסטיקה של הפרעות נפשיות) הוא ספר האבחנות הפסיכיאטריות האמריקאי, שמטרתו לאבחן ולסווג את הפרעות הנפש על פי תסמיניהן. את הספר מוציאה לאור האגודה הפסיכיאטרית האמריקאית.

מטרת הסיווג של ה-DSM היא ליצור שפה אחידה ולשמש כלי עזר לתקשורת המקצועית. הסיווג יועד להיות מדריך פרקטי גמיש ותפקודי עבור האבחנות הפסיכיאטריות, אשר יכול לשמש לצרכים של הקלינאי, לצורכי חינוך לחוקרים במקצועות הרפואה, הביולוגיה, הפסיכולוגיה ובמקצועות בריאות הנפש, ולאנשי מינהל ומשפט.

== היסטוריה ==
מהדורות DSM-5 ו- DSM-IV-TR
אף שהספר מקובל מאוד ואולי דווקא משום כך, התעוררו מחלוקות עזות סביב חלקים ממנו. דוגמה בולטת לכך היא הקביעה שהופיעה במהדורה השנייה (DSM-II), ולפיה הומוסקסואליות היא הפרעה נפשית. קביעה זו הוסרה בשנת 1973 במסגרת שינויים רבים בספר, שהנהיג עורכו של ה-DSM השלישי, רוברט שפיצר.
* DSM-I – המהדורה הראשונה, יצאה לאור בשנת 1952, ונכללו בה 60 הפרעות נפשיות.
* DSM-II – המהדורה השנייה, יצאה לאור בשנת 1968, נכללו בה 145 הפרעות.
* DSM-III – המהדורה השלישית, יצאה לאור בשנת 1980, נכללו בה 230 הפרעות.
* DSM-III-R – המהדורה השלישית המתוקנת, יצאה לאור בשנת 1987.
* DSM-IV – המהדורה הרביעית, יצאה לאור בשנת 1994.
* DSM-IV-TR – המהדורה הרביעית המתוקנת, יצאה לאור בשנת 2000.
* DSM-5 – המהדורה החמישית, יצאה לאור במאי 2013.
* DSM-V-TR – המהדורה החמישית המתוקנת, יצאה לאור בשנת 2022.

DSM-5, מקובלת ורווחת ברוב העולם המערבי: מרבית הפסיכולוגים והפסיכיאטרים לומדים אותה ופועלים לפיה. זהו המצב גם באקדמיה בישראל, אך במערכת הבריאות הישראלית מקובל לאבחן מחלות פסיכיאטריות על פי סעיפיהן ב־ICD (במהדורתו הנוכחית ICD-11).

האבחון עד למהדורה האחרונה (DSM-5) היה נערך על פי חמישה צירים:

* ציר I – ההפרעות הנפשיות העיקריות ולקויות למידה (כולל רוב הפרעות ההתפתחות, סכיזופרניה, דיכאון מז'ורי ועוד)
* ציר II – הפרעות אישיות ופיגור שכלי
* ציר III – בעיות רפואיות שמשפיעות על ההפרעה
* ציר IV – תנאים סביבתיים שתורמים להפרעה
* ציר V – הערכת תפקוד כוללת (GAF) מ-0 עד 100

האבחון על פי שיטת צירים זו בוטל במהדורה הנוכחית, DSM-5. במקומה נקבעת אבחנה על פי מידת החומרה והפגיעה התפקודית של ההפרעה.

שיטת הסיווג נועדה במקור לצורכי אבחון ומחקר, אך בהמשך החלה לשמש גם את חברות הביטוח.

== ביקורת ==

יש הטוענים כי לספר כוח רב בכל הקשור בעצם הגדרת הנורמליות בחברה המערבית. תופעות שנמצאות בו, מוכרות לשם הכרה ביטוחית הן של חברות פרטיות והן של המדינה, התופעות המתוארות מאפשרות טיפול והתערבות (גם בכפייה) רפואית ולמעשה מהווה ספר זה תשתית להפעלת כוח על יחידים מתוך מטרה להבריא אותם. נקודת המבט הפילוסופית של הספר היא כי התופעות הפתולוגיות המצויות בו אינן היסטוריות אלא אובייקטיביות, וככאלה הן מצדיקות התערבות.

==ראו גם==
* הפרעה נוירו-התפתחותית

== לקריאה נוספת ==

== קישורים חיצוניים ==

* 
* [http://www.behavenet.com/apa-diagnostic-classification-dsm-iv-tr סיווג מקוצר של כלל ההפרעות ב-DSM-IV-TR] וב-[http://behavenet.com/ DSM-5]
* 
* 
* צור ארליך, [http://tsurehrlich.blogspot.co.il/2012/07/blog-post_13.html אי-שפיות זמנית: לקראת המהדורה החדשה של המדריך האבחוני להפרעות נפש], במקור ראשון
* 
* 
* 
* 
* 
* 
* 

* 

==הערות שוליים==

קטגוריה:פסיכיאטריה
קטגוריה:ספרי עיון
קטגוריה:ספרי 1952
קטגוריה:פסיכולוגיה: ספרי מדע
שארל העשירי, מלך צרפת

שארל העשירי, מלך צרפת (9 באוקטובר 1757 – 6 בנובמבר 1836) היה מלך צרפת משנת 1824 עד ל-1830.

==ביוגרפיה==
שארל העשירי נולד בארמון ורסאי כנכדו של המלך לואי ה-15. אביו לואי פרדיננד, דופן צרפת, היה יורש העצר המיועד, אך הוא מעולם לא עלה לשלטון כיוון שהוא נפטר לפני אביו, המלך המכהן. שארל היה אחיהם של לואי ה-16 שהוצא להורג בתקופת המהפכה הצרפתית ולואי ה-18 אשר מלך לאחר תקופת נפוליאון.

בסוף תקופת שלטונו של לואי ה-18 החל שארל לצבור כוח והשפעה ועלה על כס המלכות עם פטירתו של לואי ה-18 בשנת 1824. מדיניותו הייתה שמרנית ולא מאופקת. הוא ניסה להחזיר את הגלגל לאחור (בהתאם למדיניות הרסטורציה של קנצלר אוסטריה קלמנס פון מטרניך), לימים שלפני המהפכה הצרפתית וכתוצאה מכך איבד עד מהרה את תמיכתה של הבורגנות. במדיניותו הריאקציונרית החזיר שארל את השליטה על בתי הספר לכנסייה ושילם פיצוים לאצולה בגין הנזקים שנגרמו להם בעת המהפכה.

מדיניותו של שארל העשירי לא התאימה לעידן החדש שעמד בפתח. בעקבות הבחירות בשנת 1830, שבהן האופוזיציה הצליחה להגדיל את כוחה באופן ניכר, פיזר שארל את הפרלמנט והקטין ב-75% את רשימת בעלי זכות הבחירה. צעדיו הקיצוניים גרמו לכעס רב בקרב הבורגנים, שרבים מהם איבדו את זכות בחירתם. מדיניותו פגעה בכלכלתם של הבורגנים ולכן ביולי אותה שנה פרצה הפיכה, הידועה בשם "מהפכת יולי". לאחר שלושה ימים, הנקראים שלושת ימי התהילה, סירב שארל להשתמש בכוח צבאי וניסה לוותר על הכתר לטובתו של נכדו, אנרי, שהיה בן 10 בזמן זה. ההמונים לא הסכימו לפשרה ושארל נאלץ לצאת לגלות לאנגליה, שם מת בגיל 79.

לאחר יציאתו לגלות, משלא נמצא יורש ובתמיכת העם, עלה לכס המלכות המלך לואי פיליפ, והחלה תקופת השלטון המכונה המונרכיה של יולי.

==משפחתו==
בשנת 1773 התחתן שארל עם מריה תרזה, נסיכת סבויה, בתם של ויטוריו אמדאו השלישי, מלך סרדיניה ומריה אנטוניה פרננדה, נסיכת ספרד, ממנה נולדו לו 4 ילדים:
* לואי אנטואן, דוכס אנגולם (1775–1844)
* סופי ד'ארטואה (1776–1783)
* שארל פרדינן, דוכס ברי (1778–1820)
* מארי תרז ד'ארטואה (1783)

==אילן יוחסין==

==קישורים חיצוניים==

* 
* 
* 

קטגוריה:בית בורבון
קטגוריה:מסדר הבירית: אבירים וגבירות זרים
קטגוריה:אבירי מסדר גיזת הזהב
קטגוריה:הרסטורציה
קטגוריה:המהפכה הצרפתית: אישים
קטגוריה:נפטרים מכולרה
קטגוריה:מלכי צרפת מהמאה ה-18
קטגוריה:מלכי צרפת מהמאה ה-19
קטגוריה:ילידי 1757
קטגוריה:צרפתים שנפטרו ב-1836
קטגוריה:מונצחים בשלט כחול של ארגון המורשת האנגלית
מרצ'לו מלפיגי

מרצ'לו מלפיגי (באיטלקית: Marcello Malpighi; 10 במרץ 1628 - 29 בנובמבר 1694) היה רופא איטלקי, על שמו קרויות מספר תכונות פיזיולוגיות.

== חייו ==
מלפיגי נולד בקרבלקורה שבאיטליה, וגדל בחווה של הוריו, עד שנכנס לאוניברסיטת בולוניה, כאשר היה בן 17. בזמן שהוא למד פילוסופיה, הוריו מתו, ובגלל שהיה הבן הבכור במשפחה, הוא נאלץ לקחת אחריות ולטפל בעסקי המשפחה. מלפיגי חזר לאוניברסיטת בולוניה לאחר שנתיים, והחל ללמוד רפואה בשנת 1653.
Opere, 1687

מלפיגי השתמש במיקרוסקופ בשביל ללמוד על העור, על הכליות, ובשביל השוואה בכבד. הוא העצים והגדיל עד מאוד את הידע על האמבריולוגיה. השימוש במיקרוסקופ עזר לו לתאר את התפתחות האפרוח כאשר הוא עוד בתוך הביצה, ולגלות שהחרקים (הוא השתמש בעיקר בתולעת המשי) לא משתמשים בריאות כדי לנשום, אלא משתמשים בגומות קטנות הנמצאות על גבי העור שלהם כדי לנשום. מלבד זאת, מלפיגי היה הראשון שהצליח לזהות את הנימים, ולכן הוא גילה את הקישור בין הוורידים לעורקים, דבר שויליאם הארווי לא הצליח לעשות.

מלפיגי נחשב למייסד האנטומיה המיקרוסקופית, ולהיסטולוג הראשון. הרבה מבנים אנטומיים מיקרוסקופיים קרויים על שמו, כגון רובד עור (רובד מלפיגי), ושני גופיפי מלפיגי-איבר (מצויים בנפרון שבכליות אצל בעלי חוליות) בכליות. כמו כן נקראו על שמו צינוריות מלפיגי, הנמצאות במערכת הצואה של רמשים למיניהם. מרצ'לו מלפיגי גילה גם את רשת הנימים המחברות בין העורקים ובין הוורידים ובכך הניח את התשתית העובדתית לתורתו של ויליאם הארווי ותרם לגילוי מחזור הדם.

מלפיגי היה פרופסור באוניברסיטאות בולוניה ופריז. בשנת 1669, התקבל כחבר כבוד בחברה המלכותית של לונדון.

==לקריאה נוספת==
*

==קישורים חיצוניים==

* 
* 

קטגוריה:מדענים איטלקים
קטגוריה:אנטומיסטים איטלקים
קטגוריה:היסטולוגים
קטגוריה:רופאים איטלקים במאה ה-17
קטגוריה:ילידי 1628
קטגוריה:נפטרים ב-1694
חסוי (אדם)

חסוי הוא אדם שאינו יכול לדאוג לענייניו (באופן קבוע או זמני) או לחלק מהם, ואין מי שמוסמך ומוכן לדאוג לענייניו במקומו. בעבר, גם אדם אשר מונה לו אפוטרופוס נקרא "חסוי", ביטוי המוחק את משמעותו כאדם. מאז התיקון ה-18 לחוק הכשרות המשפטית והאפוטרופסות ב-2016, המונח החוקי הרשמי הוא "אדם אשר מונה לו אפוטרופוס".<ref name=":0"></ref>

בישראל החוק המגדיר ומסדיר את ענייניהם של החסויים הוא חוק הכשרות המשפטית והאפוטרופסות, תשכ"ב-1962. החוק המקורי הגדיר ב כי "חסוי" הוא מי שבית המשפט מינה לו אפוטרופוס, או מי שבית המשפט רשאי למנות לו אפוטרופוס על אף שעדיין לא נתברר האם הוא זקוק לאפוטרופוס על פי חוק זה. כאמור למעלה, המינוח הרשמי נמחק מסעיף 80 ב-2016.

הערה: המונח חוסה המוגדר בחוק הגנה על חוסים, תשכ"ו-1966 איננו זהה למונח חסוי.

== קישורים חיצוניים ==
* 

==ביאורים==

==הערות שוליים==

קטגוריה:מונחים משפטיים
קטגוריה:ישראל: חוק ומשפט
sv:Myndling
חוסה

חוֹסֶה, על פי חוקי מדינת ישראל, הוא קטין שלא מלאו לו 14 שנה או מי שמפאת נכות, ליקוי בשכלו או זקנה אינו מסוגל לדאוג לצורכי חייו ().

חוק ההגנה על חוסים מכיל הוראות שמטרתן להגן על חוסים מפני ניצול וכן להגן על שלומם.

הערה: המונח חסוי, שאותו מסדיר חוק הכשרות המשפטית והאפוטרופסות, אינו זהה למונח חוסה.

==התעללות בחוסים==

==מעונות לחוסים==

==ראו גם==
*חוק הנוער (טיפול והשגחה)
*חוק טיפול בחולי נפש

==לקריאה נוספת==
* מיכאל שינדלר וישראל דורון, ניתוח היחס שבין חוק ההגנה על חוסים לחוק לטיפול בחולי נפש משפט רפואי וביו אתיקה, כרך 5עמוד 55, 2013

== קישורים חיצוניים ==
* 
* 

== הערות שוליים ==

קטגוריה:ישראל: חוק ומשפט
קטגוריה:ישראל: רווחה
קטגוריה:ישראל: בריאות הנפש
קטגוריה:נוער בישראל
כמורה

כוהני דתות שונות
כמורה היא מכלול כהני הדת הנוצרית. בעברית לא קיימת הבחנה בין הקלרוס (ביוונית עתיקה: κλήρος, אשר נפל בידיהם החלק), הגוף הארגוני, לבין הכמורה כמעמד נבדל מזה של שאר המאמינים.

הכמורה עוסקת בטקסי הדת הנוצרית, בהטפה ובהפצה (מיסיונריות) של דוקטרינת הכנסייה. ישנו הבדל בין הכמרים לבין חכמי הדת או התאולוגים. כומר איננו נמנה תמיד עם חכמי הדת, וכן להפך, התאולוג העוסק בפילוסופיה של הדת יכול שלא להיות כומר באופן רשמי. הכינוי כמורה מתייחס בראש ובראשונה לכהני הדת בנצרות.

הכמורה בכנסייה הנוצרית כוללת הן כמרים נמוכי דרג, והן דיאקונים, בישופים, ושאר בעלי תפקידים כנסייתיים שהוסמכו על ידי ההיררכיה הכנסייתית. בכנסייה הקתולית ובנצרות האורתודוקסית מבחינים בין כהני דת הפורשים מן העולם הגשמי (נזירים או אבות המנזרים) וכהני דת החיים בעולם הגשמי, ה"חילוני". בכנסיות אלו הכמרים הם גברים בלבד. בחלק מהזרמים של הנצרות הפרוטסטנטית, החל מהעשורים האחרונים של המאה ה-20, החלו למנות גם נשים לתפקידי כמורה.

==קישורים חיצוניים==

* 

קטגוריה:נצרות
קטגוריה:מונחים ומושגים דתיים
נמרוד (יישוב)

נִמְרוֹד (או נח"ל נמרוד) הוא יישוב יהודי כפרי בהר חרמון, השייך למועצה אזורית גולן. נמרוד הוא היישוב היהודי הגבוה ביותר במדינת ישראל. גובהו 1,125 מטרים, בפסגת הר קטע.

שמו של היישוב נובע מקרבתו למצודת נמרוד, והוא נמצא בקרבת היישובים הדרוזים מסעדה, מג'דל שמס ועין קנייא, והמושב נווה אטי"ב. היישוב הוקם על ידי גרעין נח"ל "גוונים" לעין זיוון ב־31 בינואר 1981. טקס העלייה על הקרקע נערך ביום העצמאות של מדינת ישראל בשנת 1982. בינואר 1999 הפך היישוב לאזרחי. נכון לשנת 2019 מתגוררות ביישוב שש משפחות. כלכלת היישוב מתבססת על תיירות ונופש. במקום מופעלות בקתות אירוח (צימרים).

==אקלים==
דרך היקפית ביישוב

==לקריאה נוספת==
*מיכה לבנה, גולן - 20 שנה ועוד 2000, משרד הביטחון – ההוצאה לאור, 1993

==קישורים חיצוניים==

* 
* [https://www.golan.org.il/place/nimrod.aspx נמרוד] - באתר מועצה אזורית גולן
* 

==הערות שוליים==

קטגוריה:יישובים שהוקמו ב-1982
קטגוריה:יישובים במחוז הצפון
קטגוריה:החרמון
קטגוריה:היאחזויות נח"ל
קטגוריה:שביל הגולן
קטגוריה:קו התלים הישראלי
קשר גליקוזידי

מולקולת סוכרוז

קשר גליקוזידי (Glycosidic bond) הוא קשר כימי קוולנטי בין קבוצת המיאצטל של מולקולת סוכר, כגון גלוקוז, לבין קבוצה כהלית. כתוצאה מהיווצרות הקשר נוצר אצטל.

קשר גליקוזידי קיים בין חד-סוכרים בדו-סוכרים, אוליגו-סוכרים ורב-סוכרים. דוגמה לקשר כזה הוא הקשר של גלוקוז לפרוקטוז במולקולת הסוכרוז. הקשר נוצר באמצעות תגובת קונדנסציה שבה חוברות קבוצות הידרוקסיל (OH) משני חד-סוכרים. בתגובה זו נוצרת מולקולת מים ושני הסוכרים מחוברים דרך אטום חמצן. הקשר הגליקוזידי מתפרק כאשר מופרש אנזים מתא אל מחוצה לו, ובהשקעתה של מולקולת מים הדו סוכרים מתנתקים.

קשר N-גליקוזידי הוא קשר בין המיאצטל (למשל ריבוז) לבין קבוצת NH על טבעת ארומטית. קשר כזה מצוי בין ריבוז או דיאוקסיריבוז בנוקלאוטידים, אבני הבניין של ה-RNA וה-DNA.

גורמי מחלות מסוימים גורמים לניתוק קשרים גליקוזידיים באתרים מסוימים בתא. החיידק הגורם לדיזנטריה, למשל, מנתק קשרים גליקוזידיים ב-rRNA, המרכיב את הריבוזומים, שם מיוצרים חלבוני התא. יצור החלבונים נפסק והתא מת במהרה.

גליקוזידי
סטנגה

סטנגה (מגרמנית: Stange - מוט, יידיש - שטאַנג, רוסית Штaнгa - קורה), הוא משחק ילדים דמוי כדורגל המיועד לשני שחקנים. למשחק מספר גרסאות ומספר משחקים קרובים לו. המשותף לכל המשחקים הוא כי לכל שחקן מותר ליצור מגע עם הכדור רק פעם אחת בתור. הנקודות נספרות לפי ביצועי השחקן אל מול "שער" היריב. הטיפול בכדור נעשה בראש או ברגל, כפי שנעשה בכדורגל. המשחק משוחק בכל סוג כדור שנמצא בסביבה (ולפעמים מתפשרים גם על הדרישה שיהיה זה כדור).

ניתן למתוח את המשחק למספר שחקנים רב יותר, אך מעבר לארבעה שחקנים קשה לעקוב אחר חילופי התור.

סוגי הסטנגה הם:
* סטנגה: המשחק מתנהל בין שני שערים. פגיעה בקורות השער מקנה 2 נקודות, לעומת הבקעת שער, המקנה נקודה אחת. בעיטה במשקוף השער מקנה 3 נקודות, לרבות נגיעות כפולות במהלך אחד רציף.
שער בדרך "מספרת" מקנה 5 נקודות, שער עם עקב הרגל מקנה 4 נקודות, אך בעיטה לתוך הרווח של 2 רגלי השוער מקנה 10 נקודות - בעיטה המכונה גם "בין הרגליים". 
: אם השחקן בעט יותר מפעם אחת ברציפות (ללא מגע של היריב עם הכדור), הוא נקנס בבעיטת עונשין מחצי המגרש. אפשרות לגעת בכדור בכמה פעמים שרוצים היא להקפיץ אותו באוויר בלי שהכדור יבוא במגע עם המשטח המסוים, במידה וכן - זכות הנגיעה בכדור עוברת לשחקן היריב.
* סטנגה חיפאית: המשחק מתנהל בין רגלי "ח" ממתכת שהיו משמשות לתליית חבלי כביסה בחצרות. לכל שחקן מותר להדוף את הכדור פעם אחת בכל תור, בבעיטה או בנגיחה, כשהמטרה היא פגיעה בעמודים. כל פגיעה כזו מקנה נקודה.
* מדרכות: מטרת המשחק - לזרוק את הכדור אל המדרכה הנגדית כך שיפגע בזווית אבני השפה וינתר חזרה אל הזורק. פעולה כזו מזכה בנקודה. שמות נוספים: סטנגה ירושלמית, פינות במלעיל, סף בירושלים. בחיפה של שנות החמישים היה נהוג לשחק משחק זה בכדור טניס (יעקב וייס, "ילדות נשכחת - הווי ונוסטלגיה בסמטאות חיפה").
* שערים קטנים: משחק כדורגל מלא (לא מוגבל לשני שחקנים, כל אחד בתורו) בשערים ומגרש מוקטנים, בו אסור לשוער לגעת בכדור בידיו. כשערים עשויים לשמש למשל רגלי מתקני הסל במגרש כדורסל.
*סטנגה עממי: משחק מסירות-בעיטות בין שני שחקנים העומדים זה מול זה. על הבועט לבעוט הכדור באופן ישר אל השחקן השני.

==ראו גם==
* עמודים
* כדורגל סיני

==קישורים חיצוניים==

* [https://web.archive.org/web/20070312055205/http://www.asoccer.co.il/forum/index.php?act=ST&f=13&t=8860 כדורגל בשכונה], דיון באייסוקר
*

קטגוריה:משחקי ילדים
קטגוריה:משחקי כדור
קטגוריה:משחקי רחוב
חבילה עוברת

חבילה עוברת (קרוי גם בשמות חבילה מתגלגלת, ראש כרוב, חבילה הגיעה) הוא משחק חברה, אשר גרסאותיו מתפתחות עם גילם של המשתתפים. בכל גרסאותיו מעבירים מיד ליד חבילה גדולה, עטופה כבצל שכבות על גבי שכבות של נייר זול (נייר עיתון בדרך כלל). המנצח הוא זה שקילף את השכבה האחרונה של הנייר, ומצא בפנים מתנה.
ילדים משחקים חבילה עוברת

==חבילה עוברת (מתגלגלת) לפי מוזיקה==
בגילאי טרום-קריאה פועל המשחק לפי עקרון זמן - בדומה לכיסאות מוזיקליים, החבילה עוברת כל עוד המוזיקה מנגנת. מנחה שולט על תזמון המוזיקה. כאשר המוזיקה עוצרת, ניתן לקלף עטיפה אחת מן החבילה. בגרסאות אחרות, ניתן לקלף מן החבילה כמה שהזמן מתיר. משחק זה עשוי היה להיות משחק מזל טהור, לולא ראה המנחה את הילדים. בדרך כלל המנחה דווקא מביט על הילדים, מתוך מטרה לוודא שפעולת הקילוף מתחלקת באופן אחיד ככל שניתן בין הילדים. לכן בדרך כלל חלוקת הפרס מוטה.

==תן לו==
משחק זה חוזר בשינוי אדרת בגילאי העשרה המוקדמים, יחד עם אחת שתיים שלוש 'תעוררו, חמש דקות בגן עדן והבנים על הבנות. בגרסה זו מוצמד פתק לכל עטיפה, ועליו הוראות. לשון ההוראות היא לסירוגין "תן לילד הכי...". ביצוע ההוראות עלול להעיד גם על מאוויי לב, למשל "תן למי שאתה הכי אוהב". הוראות ההעברה עשויות להיות מלוות בהוראות לביצוע, כדוגמת שלב החובה במשחק אמת או חובה.

==גרסה בוגרת==
המשחק עשוי ללבוש גרסה בוגרת במסיבות מבוגרים. גרסה זו דומה לגרסה "תן למי שאתה ...", אלא שמגוון ההוראות משתנה.

== קישורים חיצוניים ==
* [https://web.archive.org/web/20141029005720/http://www.mahshava.co.il/%D7%97%D7%91%D7%99%D7%9C%D7%94_%D7%A2%D7%95%D7%91%D7%A8%D7%AA מידע באתר מחשבה, הכולל משימות לחבילה עוברת].
* [https://loftush.co.il/?p=4504 מידע באתר לופטוש, עם רשימה ענקית של רעיונות ומשימות לחבילה עוברת].
*[https://tahvivim.com/%d7%9e%d7%a9%d7%99%d7%9e%d7%95%d7%aa-%d7%9c%d7%97%d7%91%d7%99%d7%9c%d7%94-%d7%a2%d7%95%d7%91%d7%a8%d7%aa/ משימות לחבילה עוברת] באתר תחביבים

קטגוריה:משחקי חברה
קטגוריה:משחקי מזל
קטגוריה:משחקי ילדים
מאלה

מָאלֶה (בדיבהי: މާލެ) היא עיר הבירה והעיר הגדולה ביותר ברפובליקת המלדיביים. נכון לשנת 2014 מתגוררים בה 210,000 תושבים בערך, שהם כמעט חצי מתושבי האיים המאלדיבים.
== גאוגרפיה ==
העיר ממוקמת על אטול מאלה, אי אלמוגים טבעתי שהיה אי המלכים בתקופת שושלת המלכים של המאלדיבים. העיר משמשת כמרכז לסחר באגוזי קוקוס, שטחי עצי דקל, קופרה וקונכיות.

מאלה מחולקת לחמישה רבעים. הרובע החמישי לא נמצא באי אטול מאלה אלא באי וילינגילי השכן אשר משמש בעיקר כאתר תיירותי ולא למגורים.

שדה התעופה הבינלאומי של מאלה ממוקם על האי הסמוך הולולה . העיר תופסת את כל שטחו של האי.

בסוף שנת 2004 בעקבות רעידת האדמה והצונאמי באוקיינוס ההודי, נפגעה מאלה מגל צונאמי שהציף יותר משני שלישים מהעיר.

== היסטוריה ==
המתיישבים הראשונים במלדיביים הגיעו מחופי תת-היבשת ההודית. מאלה עצמה החלה ככפר דייגים קטן.

== קישורים חיצוניים ==

* 

קטגוריה:אסיה: ערי בירה
קטגוריה:ערי חוף
קטגוריה:האיים המלדיביים: ערים
קטגוריה:אטולים באוקיינוס ההודי
סמל בורונדי

סמל בורונדי בנוי בצורת מגן כאשר במרכזו מצויר ראשו של אריה שואג. מאחורי המגן מוצבות 3 חניתות, ומתחתיו פרוסה כרזה עליה חרוט המוטו הלאומי של המדינה - "אחדות, עבודה, קידמה".

== ראו גם ==

==קישורים חיצוניים==

קטגוריה:בורונדי: סמלים לאומיים
בורונדי

בורונדי
קטגוריה:אריות בתרבות
סמל כף ורדה

סמל [[כף ורדה הקודם (מהכרזת העצמאות ב-1975).]]
הסמל הלאומי של כף ורדה עשוי כעיגול שבתוכו כתוב שמה הרשמי של כף ורדה בשפתה הרשמית, פורטוגזית (República de Cabo Verde). בתוך העיגול נמצא משולש כחול ובתוכו לפיד המסמל את החופש של האחדות הלאומית.

הסמל מוקף בעשרה כוכבים המסמלים את האיים של כף ורדה, והם דומים לכוכבים המצויים על דגל כף ורדה, ומתחתיו יש שני עלי "פלומב בוב" (plumb-bob), המסמלים צדק ויושרה.

הסמל אומץ על ידי כף ורדה ב-23 בספטמבר 1992, ביחד עם דגל כף ורדה, עם אימוץ חוקה חדשה לאיים.

== ראו גם ==

==קישורים חיצוניים==

קטגוריה:כף ורדה: סמלים לאומיים
כף ורדה
כף ורדה
עיבוד שבבי

בית מלאכה לעיבוד שבבי עם כרסומות בצד ימין ומחרטות בצד שמאל
עיבוד שבבי הוא תהליך ייצור תעשייתי בו מוסר חומר מגוש של חומר גלם (עֻבָּד) ליצירת עצם כלשהו.

בשונה מעיבוד פלסטי בו מקנים לחלק צורה על ידי עיוות, בעיבוד שבבי משתמשים בגוש חומר גלם גדול דיו להכיל את המוצר הסופי כולו ובעזרת מכונות לעיבוד שבבי כגון מחרטות, כרסומות, מסורים, מקדחות ומשחזות מוסר עודף החומר ברמות דיוק המגיעות עד אלפית המילימטר.
בתהליך הסרת עודפי החומר משתמשים בכלים מיוחדים (ראשי מקדח, ראשי כרסום, מסורים וכדומה) המחוברים למכונות הנזכרות, והם בעלי צורות שונות המיועדות לשימושים מגוונים ולחומרי גלם רבים.

==שיטות לעיבוד שבבי==

* חריטה
* כרסום
* השחזה
* קדיחה
* ניסור
* מירוק
* כבישה

===עיבוד בארוזיה חשמלית===
תהליך המשמש בעיקר לייצור תבניות לתעשיית הפלסטיק. במקום לשחוק את מתכת התבנית באמצעים מכניים כקידוח או כרסום, מנמיכים באיטיות צורה רצויה כלשהי (העשויה לרוב מגרפיט או נחושת) אל עבר לוח מתכת עבה (בדרך כלל פלדה). צורה זו טבולה בנוזל אלקטרוליטי וטעונה במתח גבוה. הניצוצות החשמליים הנוצרים בין שתי האלקטרודות שוחקים את הפלדה במשך כמה שעות ויוצרים עליה את התבנית השקועה המדויקת של הצורה הרצויה.

נוח גם להשתמש בשיטה זו לשינוי צורתם של כלים מפלדה מחוסמת, שכן היא אינה דורשת חיסום מחדש.

==חומרי גלם==
לא כל החומרים נוחים לעיבוד שבבי. עופרת למשל, אינה נוחה לעיבוד כזה מאחר שהיא יוצרת שבבים גדולים מאוד. הפליז, לעומת זאת, יוצר שבבים קטנים ועדינים ולכן הוא נוח מאוד לעיבוד שבבי. 
חומרים נפוצים לעיבוד שבבי הם: 
* אלומיניום - רך יחסית ונוח לעיבוד שבבי.
* פלדה - קשה יותר לעיבוד שבבי מאשר אלומיניום.
* פלדת אל-חלד
* ארד
* פליז
* עץ - חומר רך ונוח לעיבוד שבבי, בדרך כלל מעובד במחרטות ליצירת אביזרים גליליים כרגליות רהיטים, קתות וכדומה.
* MDF
* פוליאוריתן
* פלסטיק

==ישראל==
ישראל היא יצרנית ויצואנית דומיננטית של כלים לעיבוד שבבי. עם החברות הישראליות העוסקות בתחום זה נמנות: ישקר, מפעל מתכת חניתה (חברה-בת של קנאמטל , ורגוס, כרמקס, יעקובוביץ חיים בע"מ נוגה הנדסה ויהב עיבוד שבבי ממוחשב.

==ראו גם==
* חיתוך בסילון מים
* עיבוד בזרימת חומר שוחק

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:מכונות
סמל עומאן

סמל עומאן הוא הסמל של שושלת סעיד, השולטת בעומאן מאז 1746. הסמל מורכב מ"פגיון קנג'אר" (פגיון מסורתי בעומאן) בתוך נדן המונח על גבי שתי חרבות מוצלבות. 

בין השאר, מופיע הסמל בדגלים שונים, על מטבעות המדינה מאז 1940, על בולי המדינה מאז 1966 ועל מטוסי חיל האוויר של עומאן.

==ראו גם==

* דגל עומאן

==קישורים חיצוניים==

עומאן

קטגוריה:עומאן: סמלים לאומיים
עומאן
עומאן
רמי פתוח

רמי פתוח (מוכר גם בשם "רמי קומבינציה") הוא משחק קלפים בו יוצרים סדרות על פי חוקי המשחק רמי, אלא שיצירת הסדרות מתבצעת על השולחן המשותף ולא בהסתר, כך שקיימת דינמיקה פעילה יותר בין השחקנים.

בהכנה למשחק קובעים סדר בין המשתתפים, מחלקים לכל משתתף 7 קלפים, ומשאירים את יתר הקלפים בקופה. ניתן לצרף מספר חבילות קלפים, אם יש משתתפים רבים.

כל שחקן בתורו חייב לבצע פעולה אחת לפחות: הורדת קלף (אחד לפחות) או משיכת קלף מן הקופה. הורדת קלף יכולה להתבצע באמצעות הורדת סדרה שלמה, על ידי הוספתו לסדרה קיימת, או על ידי ביצוע שינויים בלתי מוגבלים בסדרות שעל השולחן. בכל מקרה, בסיום התור על שולחן המשחק להישאר חוקי.

בסדרה חוקית יש שלושה קלפים לפחות. סדרה חוקית יכולה להיות מאחד הסוגים הבאים:
* כל הקלפים מאותו סימן ומקיימים רצף עולה.
* הקלפים מסימנים שונים, אך בעלי אותו ערך.
לכל שחקן חייבת להיות לפחות סדרה אחת מכל סוג .

קיימות גרסאות שונות של המשחק, לכן על השחקנים להחליט בטרם יתחיל המשחק על התשובות לשאלות הבאות:
* האם מותר לשחקן לאסוף אליו מן השולחן קלפים, שלא הניח באותו תור?
* האם ג'וקר שומר על התפקיד שקיבל כאשר הניחו אותו לראשונה עד סוף המשחק (או עד שהוא נאסף, אם מותר לאסוף קלף מן השולחן), או שהוא יכול לקבל כל תפקיד במהלך המשחק?
* האם סדרה בה אס משמש כמספר 1 וגם כמספר 14 בו זמנית היא סדרה חוקית?

המנצח הוא השחקן שסיים את קלפיו ראשון.

קטגוריה:משחקי קלפים
קרה קופה

קָרֶה קוּפֵּה (שמות נוספים: קָרֶה כפול, קנט קוּפֵּה) הוא משחק קלפים בין זוגות שחקנים.

מטרת המשחק היא לזהות מתי אחד מהשחקנים השיג רביעיית קלפים מאותו סוג ולהכריז על כך בהתאם<ref></ref>.

==הכנה==
כהכנה למשחק קובע כל זוג "שפה סודית", בה ישתמשו כדי להעביר מידע לבן הזוג אודות הקלפים שברשות השחקן, ומבלי לחשוף את המידע לזוג היריב.

לרוב נעשה שימוש בשמות של בעל חיים, צמחים, כלים ומספרים, על מנת לתאר את הקלפים שביד. לעיתים נעשה שימוש בתנועות גוף כמו מצמוץ, גירוד ועיטוש. כמו כן, ניתן ליצור סיסמאות מטעות, שנועדו לגרום ליריב לחשוד שיש למשתתף מסוים רביעייה, ובכך לפסול אותו, על ידי הכרזת שווא "קופה" כשאין ליריבו רביעייה.

==מהלך המשחק==
תחילה יש לערבב היטב את הקלפים, כל זוג שחקנים מקבלים שמונה קלפים אותם הם מחלקים ביניהם (4 קלפים לכל שחקן), אם יצא לקבוצה 4 קלפים מאותו סוג יש להחליף את הקלפים, אם יצא 3 קלפים מאותו סוג אסור לתת את שלושתם לאותו שחקן.

בכל סבב מוצאים מהקופה קלפים כמספר השחקנים (מינימום 2) ולשחקנים מותר להחליף את הקלפים שבידיהם בקלפים שעל השולחן ולהחליף קלפים בגלוי. כאשר אין עוד עניין בקלפים שעל השולחן מסלקים אותם הצידה ופותחים רביעייה נוספת, כך עד לתום המשחק.

השחקנים יכולים לשתף את בני זוגם אודות הקלפים להם הם זקוקים על מנת להשלים "רביעייה" ולסמן כאשר ברשותם "רביעייה" בידם באמצעות השפה הסודית שתיאמו עליה בשלב ההכנה.

===סיום המשחק===
הסיבוב מסתיים באחד מהאופנים הבאים:
* "קרה" - כאשר אחד השחקנים מעריך כי בן זוגו השיג רביעייה, הוא קורא כלפי בן זוגו "קרה". על בן הזוג לחשוף את קלפיו כדי לאשר או להפריך את הקביעה.
* "קופה" - כאשר שחקן מעריך כי אחד מבני הזוג היריב השיג רביעייה, והוא קורא כלפיו "קופה" וזה מאמת ומפריך את ההכרזה.
* "דאבל קרה" - כאשר שחקן מעריך כי לו וגם לבן זוגו יש רביעייה, הוא מכריז "דאבל קרה".
*"דאבל קופה" - כאשר שחקן מעריך שלשני בני הזוג היריב יש רביעייה הוא מכריז "דאבל קופה".
* "קרה קופה" - כאשר שחקן מעריך שבן זוגו השיג רביעייה וגם שחקן מן הזוג היריב הוא מכריז קרה-קופה.
* "דאבל קרה - קופה" - כאשר שחקן מעריך שלשני בני הזוג יש רביעייה וגם לאחד מבני הזוג היריב הוא מכריז "דאבל קרה - קופה".
* "דאבל קופה - קרה" - כאשר שחקן מעריך לשני בני הזוג הנגדי יש רביעייה וגם לבן זוג. (שלוש נקודות)
* "דאבל קרה - דאבל קופה" - כאשר שחקן מעריך שלכל השחקנים יש רביעייה הוא מכריז "דאבל קרה דאבל קופה".
* "קרה קופה כפול" - אם שחקן אמר לחברו קרה קופה ולבני הזוג השניים יש גם והם אמרו קרה קופה כפול זה מבטל את הנקודה ונותן שניים לזוג שאמר קרה קופה כפול.
הזוג בו חבר השחקן שהכריז נכונה מנצח. אם הקביעה הייתה שגויה, אותו זוג הפסיד.

==קישורים חיצוניים==
* [https://web.archive.org/web/20050205214435/http://kemps.free.fr/EN/news.html חוקי המשחק]
* [http://www.geocities.ws/csbkemps/rules.html חוקי המשחק], באתר geocities

==הערות שוליים==

קטגוריה:משחקי קלפים
עוגיפלצת

עוגיפלצת ואמו
ממוזער
עוגיפלצת (באנגלית: Cookie Monster; מוכר גם בכינוי עוגי) הוא דמות מתוכנית הטלוויזיה "רחוב סומסום" שהופקה במקור לערוץ PBS ושודרה בישראל בגרסה הישראלית לתוכנית בטלוויזיה החינוכית.

== בישראל ==
התוכנית רחוב סומסום, שכללה את דמותו של עוגיפלצת, שודרה בישראל בשנים 1983–1986 וכן בשידורים חוזרים במהלך שנות השמונים ושנות התשעים. בגרסה הישראלית דיבבו את עוגיפלצת דב רייזר ושמעון כהן. הדמות מופיעה גם בגרסה החדשה של התוכנית בערוץ הופ! בדיבובם של גיורא קנת וגלעד קלטר.

== תיאור ==
עוגיפלצת הוא מפלצת חביבה בעלת פרווה כחולה וחיבה מופרזת ואף כפייתית לעוגיות. הוא ידוע כמי שאינו נוהג לשתף אחרים בעוגיות שלו וכמי שעלול לזלול הכול (כולל הצלחת), אם יכבדו אותו. עוגיפלצת מדבר באנגלית עם שגיאות (במיוחד הוא אומר "Me like cookies", במקום "I like cookies". בתרגום חופשי לעברית: "אותי אוהב עוגיות", במקום "אני אוהב עוגיות").

עוגיפלצת מהווה אתנחתא קומית בסדרה ואין לו קשרים חברתיים ועלילתיים לשאר הדמויות ולסיפור הכללי עצמו. בשנת 2004 חשף עוגיפלצת לראשונה כי עד שאכל את העוגייה הראשונה שלו שמו היה סיד.

עוגיפלצת זולל גם ציורים ודברים אחרים. יש לו גם יכולת להתכווץ.

== קישורים חיצוניים ==

* 

* 
* 

קטגוריה:דמויות מרחוב סומסום
קטגוריה:שפים בדיוניים

de:Sesamstraße#Krümelmonster
קורנליוס יאקובוס לאנגנהובן

קורנליוס יאקובוס לאנגנהובן (Cornelis Jacobus Langenhoven; 1873–1932) - היה עורך דין, עיתונאי ופוליטיקאי דרום אפריקאי.

לאנגנהובן נולד ב-1873 בהואקו, ליידיסמית, דרום אפריקה.
הוא כתב תחת השמות ק. י. לאנגנהובן ו-Sagmoedige Neelsie. עבודתו המוכרת ביותר היא די סטם ("הקול") - המנונה המקורי של דרום אפריקה - וחלקים ממנה עובדו להמנון החדש לאחר קץ שלטון האפרטהייד.
לאנגנהורן היה בין התורמים הגדולים לספרות ולתרבות של שפת האפריקאנס.

==קישורים חיצוניים==

קטגוריה:משוררים דרום אפריקאים
קטגוריה:עורכי דין
קטגוריה:חברי הבונים החופשיים
קטגוריה:אפריקאנרים
קטגוריה:איחוד דרום אפריקה: אישים
קטגוריה:מושבת הכף: אישים
קטגוריה:ילידי 1873
קטגוריה:נפטרים ב-1932
גלשן

גולש ב[[הוואי]]
גלשן הוא כלי שיט, ספורט ימי ושעשוע המשמש לגלישה על פני המים. הגלשן עשוי מקצף מוקשה, פיברגלס ועץ. גלעין הגלשן עשוי קצף, המחוזק על ידי קורת עץ אופקית. פיברגלס משמש כדי לכסות את הקורה, ואז היא מכוסה בפוליאסטר או באפוקסי כדי להקשיח את החלק החיצוני.

== סוגי גלשנים ==
* Shortboard – מאז סוף שנות השישים (כשגורדון קלרק מצא את השילוב האופטימלי של קצף פוליאוריתן) רוב הגלשנים הנמצאים בשימוש הם מסוג זה. אורכם נע בין 1.8 מטר ל-2.4 מטר, והם בעלי חרטום מחודד וירכתיים מעוגלים או מרובעים, בדרך כלל עם שלושה סנפירים, אך לעיתים עם אחד, שניים, ארבעה או אף חמישה. גולשים סבורים שגלשן מסוג זה הוא זריז ומתמרן במהירות לעומת גלשנים אחרים.
* Longboard – גלשן ארוך יותר - לונגבורד קלאסי מוגדר החל מ-2.74 מטר (9 רגל) ומעלה, ולו חרטום מעוגל. מספר הסנפירים יהיה בין 1 ל-5 כשהלונגבורד הקלאסי מגיע עם סנפיר אחד גדול וארוך. גלשן זה צף טוב יותר מאחיו הקצר, ושטח הפנים שלו גדול יותר ומאפשר לגולש כניסה מהירה יותר לגל וגלישה קלאסית עם מעט יותר תמרונים. הוא גם מאפשר לגלוש על גלים שהיו קטנים מכדי להניע את השורטבורד. בתנאים מתאימים יכול גולש מנוסה לרכב על הגלשן כשהוא עומד ממש על חרטומו, תרגיל זה נקרא "חמש על החרטום".
* Funboard – זהו גלשן שמשלב את האורך של השורטבורד עם העיצוב של הלונגבורד - חרטום מעוגל ו-3 סנפירים.
* Fish – גלשן קטן מאוד ורחב, המאפשר גלישה בעיקר על גלים נמוכים אם כי העיקר בארץ משמש גם לגלים יחסית גבוהים. מספר הסנפירים בפיש נע בין 2 ל-5, זנבו יהיה מסוג "סוואלו".
* Gun – גלשן גדול מאוד ויחסית צר משמש לגלישה בגלים גבוהים במיוחד. לרוב נראה סימטרי כאשר חרטומו וזנבו נעשים צרים בקצותיהם ולרוב מגיע בארבע חרבות.

== ראו גם ==
* גלשן שלג
* גלגשת
* גלשן אוויר

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ספורט אתגרי
קטגוריה:גלישה
תעלת אירי

תעלת אירי
תעלת אירי (באנגלית: Erie Canal) היא תעלה במדינת ניו-יורק שבארצות הברית המחברת בין נהר ההדסון לבין ימת אירי ובכך מחברת בין הימות הגדולות לאוקיינוס האטלנטי. בעבר שונה שמה לתעלת בארג אך לאחר מכן הושב לקדמותו. אורכה של התעלה היא 584 ק"מ והיא התעלה השנייה באורכה בעולם (אחרי התעלה הגדולה בסין). 

ההצעה לחפור תעלה הועלתה כבר ב-1699 אך רק ב-1798 החלה חברת ניאגרה קאנאל בעבודות. החלק הראשון הושלם ב-1819 והתעלה נחנכה ב-26 בדצמבר 1825. פתיחת התעלה איפשרה תחבורה מהירה וזולה אל תוך היבשת של צפון-אמריקה, אזור אשר עד אז נחשב לנידח. בעקבות פתיחת התעלה גדלה אוכלוסיית מערב ניו-יורק בצורה קיצונית, והואץ תהליך היישוב של פנים היבשת.
התעלה שיפרה מאוד את ההתפתחות והכלכלה של הערים ניו יורק, אולבני, סירקוזה, רוצ'סטר, ובאפלו, כמו גם ארצות הברית בכללותה.

== גלריה ==
<gallery widths="180px" heights="120px" perrow="3">
File:Erie Canal - Fairport Lift Bridge.JPG|גשר בניו יורק העובר מעל תעלת אירי.
File:Erie Canal, Lock 32.jpg|
File:ErieCanalRRBridge04 1A.jpg|
File:Lock 30, Erie Canal.jpg|
File:Lockport bartlett color crop.jpg|
</gallery>

==קישורים חיצוניים==

* 
* 
* Erie Canal case study in Transition Times. Archived at Ghostarchive.
* Information and Boater's Guide to the Erie Canal
* Canalway Trail Information
* Historical information (with photos) of the Erie Canal
* Video showing the operations of Lock 22E in 2016.
* New York State Canal Corporation Site
* The Opening of the Erie Canal – An Online Exhibition by CUNY
* New York Heritage online exhibit - Two Hundred Years on the Erie Canal
* The Canal Society of New York State
* Digging Clinton's Ditch: The Impact of the Erie Canal on America 1807–1860 Multimedia
* A Glimpse at Clinton's Ditch, 1819–1820 by Richard F. Palmer
* Guide to Canal Records in the New York State Archives
* The Erie Canal Mapping Project
* New York Heritage – Working on the Erie Canal
* Photographs of the Erie Canal Relating to Fort Hunter, N.Y. Ca. 1910 (finding aid) at the New York State Library, accessed May 18, 2016.
* William Jaeger's photography of the Canal remains. Archived at the Wayback Machine

קטגוריה:נהר הדסון
אירי
קטגוריה:מדינת ניו יורק: גופי מים
זורק הדיסקוס

העתק רומי שגוי של הפסל המוצג במוזיאון הבריטי. הראש אינו בכיוון הנכון כמו גם העמידה שאינה מדויקת
זורק הדיסקוס (ביוונית: Δισκοβόλος του Μύρωνα) הוא פסל יווני מהתקופה הקלאסית, שנוצר בין השנים 425–485 לפנה"ס על ידי מירון. פסל הברונזה המקורי אבד, אך מספר העתקי שיש רומיים נמצאו. הפסל מציג אתלט יווני המשתתף בתחרות זריקת דיסקוס שהייתה מקובלת מאוד במשחקים האולימפיים ביוון העתיקה.

גובה הפסל 1.55 מטרים. פני השטח החלקים מעניקים לפסל אופי מאופק ומרוחק. תחושת התנועה נוצרת על ידי התנוחה הסיבובית בה נמצא הפסל - הפסל בחר תנועה זורמת היוצרת מעגל (צורה גאומטרית המסמלת שלמות), וכך יצר התאמה מושלמת בין תנועת הגוף של האתלט לבין צורתו של הדיסקוס, אותו הוא זורק. התנועה המתוארת בפסל אינה אפשרית במציאות. הדינמיות של הפסל, ומשחקי האור והצל שבו, מוסיפים לתחושת התנועה שבפסל.

תחרויות הספורט ביוון נערכו בהקשר דתי והספורטאים היווניים באותה העת התאמנו והתחרו בעירום, דבר שבעקבותיו גם התפתחה תרבות של פיתוח הגוף. הרקע לפסל זה, המציג ספורטאי עירום הוא למעשה גם דתי וגם חברתי – תרבותי. הפסל מציג דמות אידיאלית של האדם במלוא הדרו אל מול הטבע והאלים. הפסל מסמל את תום התקופה הארכאית באמנות היוונית וראשית תקופת הפריחה הקלאסית אשר התאפיינה בשלמות הרמונית, שאיפה ליופי מושלם ואידיאליזציה של האדם. התנוחה בה פוסל האתלט אינה הפוזה הטובה והנוחה ביותר כדי לזרוק דיסקוס והייתה זו החלטת הפסל לעוות מעט את התנוחה על מנת ליצור אידיאליזציה של שאר ההיבטים.

פסלו המקורי של מירון מעולם לא נמצא, ואנו יודעים עליו הודות לסופרי התקופה. הרומאי פליניוס הזקן למשל, כותב על עבודותיו של מירון, והוא מזכיר בנוסף לזורק הדיסקוס פסלים נוספים שלא שרדו, כמו "פסל פרה" ו"פסל האצן לאדאס".

ההעתק הרומי נמצא באיטליה רק בשנת 1781. במהלך המאה ה-19, הפסל נשמר בקפידה במוזיאון קטן והוכנו ממנו כמה העתקים נוספים אך חלקם נעשו בחוסר דיוק. כמו כן נמצאו לו גם כמה העתקים נוספים עוד מהתקופה הרומית שגם ביניהם העתקים בלתי מדויקים. הפסל זכה לפרסום רב והפך עם השנים לסמל של שלמות האדם אך הפסל האחד שנחשב להעתק המושלם של פסלו המקורי של מירון נמצא במוזיאון הלאומי של רומא. העתקים עתיקים נוספים נמצאים במוזיאון הבריטי ובמוזיאון הוותיקן.

בשנת 1937 רצה אדולף היטלר לרכוש לעצמו את הפסל הרומי. גליאצו צ'אנו שר החוץ האיטלקי במשטרו של בניטו מוסוליני הסכים בסוף למכור אותו להיטלר תמורת 5 מיליון לירות איטלקיות בשנת 1938, זאת למרות התנגדויות רבות באיטליה, בין השאר של שר החינוך האיטלקי ג'וזפה בוטאי. הפסל הוחזר לרומא בשנת 1948.

== ראו גם ==
* זריקת דיסקוס
* המשחקים האולימפיים ביוון העתיקה והספורט ביוון העתיקה

== קישורים חיצוניים ==

* [http://www.artchive.com/artchive/G/greek/discobolos.jpg.html אתר בו ניתן לצפות בתמונת הפסל]

קטגוריה:ערכים שבהם תבנית בריטניקה אינה מתאימה
קטגוריה:פסלי עירום
קטגוריה:פיסול יווני
קטגוריה:מוזיאוני הוותיקן: פסלים
שושנת הרוחות (ספר)

שושנת הרוחות הוא אוסף של סיפורים קצרים של הסופרת אורסולה לה-גווין שפורסם בשנת 1982. הסיפורים מסודרים לפי תמות של כיוון, אך לאו דווקא אחד מכיווני רוחות השמיים. הספר זכה בפרס לוקוס בשנת 1983.

==תוכן הספר==
*הקדמה

===נאדיר===
*"מחברת זרעי השיטה", ופרקים נוספים מתוך יומן האגודה של התרולינגוויסטים (1974, אחוות הכוכבים)
* אטלנטיס החדשה (1975, אטלנטיס החדשה)
* החתול של שרדינגר (1974, יקום 5)

===צפון===
*שני עיכובים על הקו הצפוני (1979, ניו יורקר)
*SQ (בשנת 1978)
*כסף קטן (1981)

===מזרח===
*הדו"ח הראשון של שורדי הספינה הטרופה לקדנה מדרב (1978, אנטיוס).
*יומנה של הורד (1976)
*החמור הלבן (1980).
*הפניקס

===זנית===
*אינטרקום (1974)
*שינוי תפיסה (1974)
*המבוך (1975)
*נתיבי התשוקה (1979)

===מערב===
*הנבל של גיליאן (1977)
*ארצו של מלהור (1979)
*המים הם רבים (1976)

===דרום===
*סיפורה של האישה
*מספר גישות לבעיית קוצר הזמן (1979, אומני).
*סוּר (1982, ניו יורקר).

==קישורים חיצוניים==
* 

קטגוריה:סיפורים
קטגוריה:ספרי 1982
קטגוריה:יצירות זוכות פרס לוקוס
קטגוריה:ספרי הוצאת כתר
קטגוריה:ספרי אורסולה לה גווין
הדסון (נהר)

נהר הדסון (באנגלית: Hudson River) הוא נהר בארצות הברית, שמקורו בהרי אדירונדאק (Adirondack), שבצפון-מזרח מדינת ניו-יורק והוא זורם כמעט לכל אורכו במדינה זו. בהמשך מסלולו, הוא מהווה גבול מדיני בין המדינות ניו-יורק לניו ג'רזי. הוא קרוי על שם מגלה הארצות האנגלי הנרי הדסון, שהיה הראשון ששט במעלה הנהר משפכו צפונה, וחקר את סביבתו ב-1609. ההדסון זורם דרומה ליד גדתו המערבית של האי מנהטן שבעיר ניו יורק (לצד סיל הפליסיידס), ונשפך לאוקיינוס האטלנטי בין לונג איילנד וסטטן איילנד.

==אירועים==
בתקופת מלחמת העצמאות האמריקנית, נבנו באי פוליפל עוגנים למתיחת שרשרת ברזל דרך הנהר שאמורה הייתה לפגוע בספינות המלחמה הבריטיות שעלו בנהר אל תוך מדינת ניו יורק.

ב-15 בינואר 2009, טיסה 1549 של יו אס איירווייז נחתה נחיתת חירום על הנהר כ-5 דקות לאחר ההמראה, בעקבות פגיעת ציפורים שגרמה להשבתת שני מנועי המטוס. בזכות תפקודו יוצא הדופן של הקברניט צ'סלי סאלנברגר, שהחליט לנחות על הנהר, ניצלו כל 155 הנוסעים ואנשי הצוות שהיו על המטוס.

== תחבורה ==
מאז 26 בדצמבר 1825, שבו נפתחה תעלת אירי, הפך נהר ההדסון לנתיב תחבורה ימית חשוב, המקשר את האוקיינוס האטלנטי באזור העיר ניו יורק עם פנים היבשת והימות הגדולות. בנוסף, מעל הנהר עובר גשר ג'ורג' וושינגטון, שמהווה נתיב תחבורה מרכזי בין מנהטן ומדינת ניו ג'רזי. באותה תקופה החלו להפליג לאורך הנהר ספינות קיטור. ספינת "הנרי אקפורד" הייתה משלימה הפלגה מניו יורק לאולבני תוך 14 שעות ועלות הכרטיס הייתה 3$.

== גשרים ==
הגשר המפורסם ביותר מעל נהר ההדסון הוא גשר ג'ורג' וושינגטון המחבר את העיר ניו-יורק רבתי עם מדינת ניו-ג'רזי. הגשר השני בפרסומו, אך הארוך יותר הוא גשר טאפן-זי הנמצא מצפון לגשר וושינגטון, ומחבר בין מחוז ווסטצ'סטר למחוז רוקלנד – שניהם מחוזות של מדינת ניו יורק.

מצפון לשני הגשרים הללו יש עוד מספר גשרים, קטנים בהרבה, אשר מגשרים בין מחוזות מדינת ניו יורק המזרחיים למחוזות המערביים לנהר.שפך נהר הדסון (תמונת לוויין). בשנת 1957 נבנה גשר קיגסטון-ריינקליף.

==קישורים חיצוניים==

* 

*
קטגוריה:מדינת ניו יורק: נהרות
קטגוריה:ניו יורק: גאוגרפיה
קטגוריה:נהרות גבול בין-מדינתיים בארצות הברית
קטגוריה:נהרות אמריקה הצפונית הנשפכים לאוקיינוס האטלנטי
קטגוריה:ניו ג'רזי: גאוגרפיה
אונורה דומייה

אונורה דומייה (בצרפתית: Honoré Daumier; 26 בפברואר 1808 – 10 בפברואר 1879) היה צייר, קריקטוריסט ופסל צרפתי.

==ביוגרפיה==
דומייה נולד בשנת 1808 במרסיי, וכבר בצעירותו הראה נטייה בולטת לאמנות, שאביו ניסה לדכא ללא הועיל על ידי שליחתו לעבודה, תחילה כנער עזר ושליחויות למוציא לפועל (huissier de justice) ואחר כך אצל סוחר ספרים. בתחילת דרכו דומייה עסק באמנות הליתוגרפיה ויצר לוחות עבור מוציאים לאור של מוזיקה ואיורים למודעות. אלו לֻוו ביצירות אנונימיות בסגנון Charlet, בהן הפגין התלהבות לאגדה הנפוליאונית.

בזמן שלטונו של לואי פיליפ, ייסד צ'ארלס פיליפון (Charles Philipon) את המגזין הקומי הקריקטורה. דומייה הצטרף לסגל המגזין, שכלל אמנים כמו אשיל דבריה (Achille Devéria), דני אוגוסט מארי ראפט (Denis Auguste Marie Raffet) וז'אן גרנדוויל, והתחיל לצייר תמונות סאטיריות (כדוגמת "במעלה מדרגות היכל המשפט") על חולשות הבורגנות, השחיתות של מערכת המשפט, והממשלה המגושמת שאינה כשירה לתפקידה. קריקטורה שלו, שהציגה את המלך כ"גרגנטואה", הביאה למאסרו למשך שישה חודשים בכלא Ste Pelagic בשנת 1832. הוצאתו לאור של הקריקטורה נפסקה זמן קצר לאחר מכן, אך פיליפון סיפק שדה מערכה חדש לפעילותו של דומייה כשייסד את ההסריוארי .

דומייה אייר למגזין זה את הקריקטורות החברתיות שלו, בהן הוא לועג לבורגנות בדמותו של רוברט מאקאיר, גיבור מלודרמה פופולרית מאותה תקופה. סדרה נוספת שלו 'L'histoire ancienne', כוונה נגד הפסאודו-קלאסיציזם שאחז באמנות של אותה תקופה. בשנת 1848 יצא דומייה שוב במסע פוליטי, עדיין בשירות הסריוארי, אותו עזב בשנת 1860 אך שב אליו בשנת 1864.

למרות יצירתו המקיפה בתחום הקריקטורות (רשימת הליתוגרפיות של דומייה שהורכבה בשנת 1904, מנתה לא פחות מ-3,958 תבניות ליתוגרפיה), מצא זמן להמריא לרמות גבוהות יותר של ציור. תמונת "ישו והשליחים" שלו מוצגת ברייקסמוזיאום באמסטרדם, ותמונות "השומרוני הטוב", "דון קישוט וסנשו פנשה", "הלעג לישו" ואחרות, נמצאות באוסף לונידס בדרום קנזינגטון.

קרון המחלקה השלישית ([[1862), שמן על בד. מוזיאון המטרופוליטן, ניו-יורק]]
כצייר, דומייה, אחד מחלוצי הריאליזם, הקדים את זמנו, ולא זכה להצלחה עד שנת 1878 - שנה לפני מותו. אז אסף מ. דוראנדרואל את יצירותיו של דומייה והציג אותן בגלריות שלו והראה את התחום הרחב של גאוניותו של האדם שכונה "מיכלאנג'לו של הקריקטורה". בזמן התצוגה שהה דומייה, שהיה אז כבר עיוור לחלוטין, בבית כפרי בוואלמונדיו, שהועמד לרשותו על ידי הצייר קאמי קורו, שם מת בשנת 1879. תערוכה חשובה של יצירותיו נערכה בבית הספר הלאומי הגבוה לאמנויות היפות בשנת 1900.

==לקריאה נוספת==
* גבריאל טלפיר, אונורה דומיה - חייו ויצירתו, הוצאת גזית, תל אביב, תשי"א, 1951.

==קישורים חיצוניים==

* [http://www.daumier.org אתר העוסק בדומייה - חייו ויצירותיו, ביבליוגרפיה ותצוגות]
* 
* 
* 
* 
* 
* 

קטגוריה:אישים הקבורים בבית הקברות פר לשז
קטגוריה:ציירים צרפתים
קטגוריה:קריקטוריסטים צרפתים
קטגוריה:ציירים ריאליסטים
קטגוריה:מקבלי אות לגיון הכבוד
קטגוריה:פסלים צרפתים במאה ה-19
קטגוריה:צרפתים שנולדו ב-1808
קטגוריה:צרפתים שנפטרו ב-1879
שירות המרשלים של ארצות הברית

שירות המרשלים של ארצות הברית (אנגלית: The United States Marshals Service, בראשי תיבות: USMS) מהווה חלק מכוחות הביטחון האמריקאים. זהו ארגון הביטחון הפדרלי הוותיק ביותר בארצות הברית. שירות המרשלים משתייך למחלקת המשפטים של ארצות הברית והגדרת תפקידו היא הגנה על מערכת המשפט של ארצות הברית.

==משימות==
שירות המרשלים עוסק במשימות הבאות:
* הגנה על שופטים מפני התנכלויות, סחיטות ומעשי נקמה מצד פושעים.
* ליווי אסירים מבתי המשפט אל בתי הסוהר ולהפך.
* ארגון התוכנית הפדרלית להגנת עדים (Witness Protection).
* איתור ורדיפה אחר אסירים נמלטים.

סוכני שירות המרשלים נושאים עמם כלי נשק ומשתמשים באותם אמצעים וטכניקות שהפכו לסימן ההיכר של הבולשת הפדרלית (FBI) וסוכנות הביון המרכזית (CIA) של ארצות הברית. חלק מסוכני השירות הם בלשים לכל דבר; בנוסף, מקיים שירות המרשלים מערך זיהוי פלילי משלו.

בעבר נעשה שימוש בכוח מרשלים לשם דיכוי אלים של שביתות, למשל על ידי התובע הכללי ריצ'רד אולני שדיכא בכוח את שביתת פולמן ב-1894, לאחר שהשובתים לא כיבדו את צו המניעה.

==המרשלים בתרבות הפופולרית==
על אף העובדה ששירות המרשלים לא זכה לפרסום ולאזכורים הרבים להם זכו הבולשת הפדרלית וסוכנות הביון המרכזית, מככב הארגון בסרטי קולנוע רבים:
* אנשי שירות המרשלים, בראשות טומי לי ג'ונס, רדפו אחר האריסון פורד בסרט "הנמלט"; סוכני השירות תפסו את הפושע הנמלט סטיב מרטין בסרט "העוקץ הספרדי".
*בסדרת הטלוויזיה הפופולרית 'שטח מת' (blindspot) בכיכובה של ג'יימי אלכסנדר, הדמות אלי (בת הזוג לשעבר של קורט וולר) עובדת בשירות המרשלים של ארצות הברית, דבר שעוזר לצוות פעמים רבות.
* בסרט הטלוויזיה "Witness Protection" מתואר מקרוב התהליך המורכב של החלפת הזהות של עדי מדינה, לו אחראי שירות המרשלים באופן בלעדי (בסרט - בפיקודו של פורסט ויטאקר).
* בספריו של אלמור לנארד המרשלים תופסים תפקיד חשוב, גם בספר "פרונטו" וגם בסיפור הקצר "fire in the hole" המתארים את עלילותיו של המרשל רַיילֵן גִיבֵנס וכך גם בסדרת הטלוויזיה "צדק פרטי" שהופקה על פי הם. גם בספרו "כוכב עולה" הדמות הראשית של לנארד היא המרשל קַרֵל וֵבּ.
* בסרט שאטר איילנד שני מרשלים עוסקים באיתור אסירה נמלטת מבית-סוהר.
* בסדרת הטלוויזיה ברוקלין תשע-תשע שירות המרשלים עוזר לבלש ג'ייק פרלטה ולקפטן ריימונד הולט להימלט מהרוצח פיגיס שרודף אחריהם.

== קישורים חיצוניים ==

* 
* [http://www.usdoj.gov/marshals/ אתר שירות המרשלים של ארצות הברית]

קטגוריה:ארצות הברית: ארגונים משטרתיים פדרליים
קטגוריה:מחלקת המשפטים של ארצות הברית
פילדמרשל

דרגת פילדמרשל ב[[צבא בריטניה]]
פילד-מרשל, פלד-מרשל, פלדמרשל, מרשל (בברית המועצות, רוסיה ועוד) או גנרל-פלדמרשל (בגרמניה ובאוסטריה) היא הדרגה הגבוהה ביותר בצבאותיהן של רבות ממדינות העולם.

מקור המילה בגרמנית עתיקה: marahscale - "אשר על הסוסים". marah - סוס, scalc - משרת. מכאן, ה"אחראי על הפרשים" כאשר הכוונה היא לחיל הפרשים, תפקיד בכיר במשק הבית של מלך, נסיך, או אציל בימי הביניים. מאוחר יותר המפקד הראשי על הכח הצבאי. 

בדרך-כלל, הדרגה ניתנת לגנרלים מזרועות היבשה בלבד; כשגנרל מחיל הים או מחיל האוויר מקבל דרגה זו, היא נקראת אדמירל הצי (Fleet Admiral) ומרשל של חיל האוויר המלכותי (Air Marshal) בהתאמה. עם זאת, לכמה ממפקדי חיל האוויר הגרמני, הלופטוואפה, הוענקו דרגות גנרל-פלדמרשל במלחמת העולם השנייה.

דרגת פילד-מרשל, הגבוהה מדרגת גנרל, ניתנת בדרך-כלל רק בזמן מלחמה. בצבא האמריקאי קיימת דרגה מקבילה לפילד-מרשל הנקראת גנרל הצבא (General of the Army), ובלשון פחות רשמית: גנרל חמישה כוכבים (Five-Star General) (לפי סמל הדרגה).

בצבא הרוסי הדרגה המקבילה נקראת מרשל הפדרציה הרוסית, שהחליפה את דרגת מרשל ברית המועצות בצבא האדום הוענקה עד כה פעם אחת בלבד, לשר ההגנה איגור סרגייב.

== ראו גם ==
* מצביא
* גנרל הצבא - הדרגה המקבילה בצבא ארצות הברית
* מרשל הפדרציה הרוסית - הדרגה המקבילה ב
* ראש המטות המשולבים
* רמטכ"ל

==קישורים חיצוניים==

* 

*
קטגוריה:דרגות צבאיות
המהומות הנייטיביסטיות בפילדלפיה

המהומות הנייטיביסטיות בפילדלפיה, הן מהומות בין נייטיביסטים אמריקנים לבין מהגרים אירים קתולים אשר התרחשו במאי וביולי בשנת 1844. 
 
המהומות פרצו ככל הנראה על רקע וויכוח הנוגע לדת בבית הספר. הרוב הפרוטסטנטי אשר שלט במערכת החינוך, העביר תכנים שנגדו ערכים קתולים. לאחר מספר ניסיונות הצליחו הקתולים למסד חינוך לא-תלוי בזרמים דתיים. אולם, מסדר פרוטסטנטי קולני הביע את התנגדותו ויצא להפגינה ברחובות. המהומות פשטו מהאזורים האיריים של העיר פילדלפיה למרכזה וגרמו נזק משמעותי לרכוש וכנסיות, מספר נפגעים ואף מספר מקרי מוות.

בשלב זה פרשו הקתולים ממערכת החינוך הציבורית על מנת לזכות בחינוך הולם ויסדו את החינוך הפרטי הקתולי.

בתי ספר פרטיים קתולים שימשו מאוחר יותר כתקדים לחינוך ביתי ובתי ספר פרטיים פרוטסטנטים.

==קישורים חיצוניים==

* [https://web.archive.org/web/20080103041422/http://www.irish-society.org/Hedgemaster%20Archives/philadelphia.htm A Report from the Irish-American Society] - דו"ח של החברה האירית-אמריקנית

קטגוריה:פילדלפיה
נייטיביסטיות
קטגוריה:1844 בארצות הברית
קטגוריה:פנסילבניה: היסטוריה
כדורגל סיני

כדורגל סיני הוא משחק ילדים לקבוצה, בו רגלי השחקנים משמשות שערים.

המשתתפים עומדים במעגל כשרגליהם פשוקות, וכפות רגליהם נוגעות זו בזו.
מטרת כל שחקן למנוע בעד הכדור מלעבור בין רגליו, ולהעבירו בין רגלי היריבים. המשחק מתנהל תוך שימוש בחבטות ידיים. שחקן שלא הצליח למנוע מהכדור לעבור בין רגליו נפסל.

שחקן שנפסל פעם אחת, ממשיך לשחק ביד אחת. נפסל פעמיים, משחק ופניו חוצה מן המעגל. נפסל שלוש פעמים, משחק ביד אחת כשפניו חוצה מן המעגל. בפעם הרביעית הוא יוצא מן המשחק, והמעגל מצטמצם.

==ראו גם==
* גע גע גע
* חולה גוסס מת
* סטנגה

==קישורים חיצוניים==

* [http://meyda.education.gov.il/files/Owl/mishakim_60_web1.pdf משחקים של פעם], באתר משרד החינוך

קטגוריה:משחקי ילדים
קטגוריה:משחקי כדור
קטגוריה:משחקי רחוב
סמל בולגריה

סמל בולגריה אומץ ב-1997.

הבולגרים השתמשו בסמל לראשונה לאחר ששלטון הקומוניסטים הסתיים במדינה בשנות ה-90 המוקדמות. ההסכמה על סמל לאומי הייתה מלאכה קשה כיוון שמפלגות שונות התווכחו ביניהן על מראהו ועל האלמנטים השונים שיכּללו בו.

הסמל מכיל שני אריות התומכים במגן משני צדדיו, ועל המגן עצמו מצוי ציור של אריה נוסף. שלושת האריות מסמלים את שלושת החלקים של בולגריה - מואסיה, תראקיה ומקדוניה (שמו של האזור המערבי של בולגריה; אין להתבלבל עם מקדוניה הצפונית, שכנתה של בולגריה ממערב).

בראש המגן ישנו כתר, וכן גם על ראשיהם של האריות, והם אינם מסמלים את המונרכיה האחרונה אלא את "המונרכיה הבולגרית השנייה" (1185–1396) אשר נוסדה על ידי שני האחים פטר ואסן, אחרי שהיא שוחררה מידי הביזנטים ולפני שנכבשה על ידי העות'מאנים.

בתחתית הסמל ישנה כרזה ועליה חרוט המוטו הלאומי בשפה הבולגרית - 
 Съединението прави силатa "אחדות יוצרת כוח".

==ראו גם==

==קישורים חיצוניים==

קטגוריה:בולגריה: סמלים לאומיים
בולגריה
בולגריה
קטגוריה:אריות בתרבות
סמל אנטיגואה וברבודה

סמל אנטיגואה וברבודה עוצב בשנת 1966 על ידי גורדון כריסטופר. הסמליות של הסמל מורכבת יותר מהסמל המופיע על דגל אנטיגואה וברבודה, אולם בכל זאת אלמנטים רבים זהים.

בראש הסמל ישנו האננס, פרי שבזכותו האיים מפורסמים. ישנם מספר צמחים מסביב למגן שמצויים בשפע במדינה: היביסקוס אדום, קני סוכר, וצמחי יוקה.

משני צדדיו של המגן עומדים שני איילים שתומכים בו, ואלה מסמלים את חיות הבר של האיים.

העיצוב של המגן עצמו ייחודי בפני עצמו ועליו ציור שמש, הנמצאת גם בדגל, והיא עולה מהים הכחול לבן. השמש באה לסמל התחלות חדשות, והצבע השחור מאחוריה מסמל את המקור האפריקאי של מרבית אזרחי אנטיגואה וברבודה. ולמטה לפני הים עומדת מטחנת סוכר הבנויה מלבנים.

בתחתית הסמל, מתחת למגן, ישנה כרזה ועליה חרוט המוטו הלאומי של המדינה - "כל אחד מתאמץ, כולם משיגים".

==קישורים חיצוניים==

קטגוריה:אנטיגואה וברבודה: סמלים לאומיים
אנטיגואה וברבודה

אנטיגואה וברבודה
קטגוריה:איילים בתרבות
קרואטית

[[לוח בשקה]]
1300
קרואטית היא שפה סלאבית-דרומית המדוברת בעיקר בקרואטיה, בפי הקרואטים בבוסניה והרצגובינה ומיעוטים קרואטים בכמה מדינות שכנות, ובאזור האיטלקי מוליזה.
{| style="font-family:Microsoft Sans Serif; font-size:1.4em; border-color:#000000; border-width:1px; border-style:solid; border-collapse:collapse; background-color:#F8F8EF; text-align:center"
| style="width:3em"| Aa
| style="width:3em"| Bb
| style="width:3em"| Cc
| style="width:3em"| Čč
| style="width:3em"| Ćć
| style="width:3em"| Dd
| style="width:3em"| Đđ
|-
| Dždž
| Ee
| Ff
| Gg
| Hh
| Ii
| Jj
|-
| Kk
| Ll
| Ljlj
| Mm
| Nn
| Njnj
| Oo
|-
| Pp
| Rr
| Ss
| Šš
| Tt
| Uu
| Vv
|-
| Zz
| Žž
|(i+e=ie)
|(r+r=ŕ)
|
|
|
|}

הקרואטית המודרנית היא התפתחות מתמשכת של יותר מ-900 שנות ספרות, הכתובה בתערובת שפה כנסייתית עם שפת המקום. הקרואטית הכנסייתית נזנחה מאמצע המאה ה-15, וקרואטית כתובה, בהתגלמות ספרות עממית קיימת כבר למעלה מ-500 שנה.

קרואטית היא בעצם סוג ניב של השפה הסרבו-קרואטית, והיא כמעט זהה לסרבית ולבוסנית (הדקדוק זהה בכל גרסאות השפה, הן מבחינה מורפולוגית והן מבחינה תחבירית והשוני הוא באוצר מילים ובאיות).
ניבים של קרואטית]]

==ראו גם==
*סרבו-קרואטית
*לוח בשקה

==קישורים חיצוניים==

קטגוריה:שפות
קטגוריה:שפות סלאביות דרומיות
קטגוריה:קרואטיה: תרבות
קטגוריה:בוסניה והרצגובינה: שפות
קטגוריה:קרואטית